Tožba, vložena 7. aprila 2025 – Crocs/EUIPO – Gor Factory (Footwear)
(Zadeva T-228/25)
Jezik, v katerem je bila tožba vložena: angleščina
Stranke
Tožeča stranka: Crocs, Inc. (Broomfield, Kolorado, Združene države) (zastopniki: H. Haouideg, J. Guise, M. Berger in N. Hadjadj Cazier, odvetniki)
Tožena stranka: Urad Evropske unije za intelektualno lastnino (EUIPO)
Druga stranka pred odborom za pritožbe: Gor Factory, SA (Fortuna, Španija)
Podatki o postopku pred EUIPO
Imetnik spornega modela: tožeča stranka pred Splošnim sodiščem
Sporni model: model EU Footwear – model EU št. 257001-0001
Postopek pred EUIPO: postopek za izbris
Izpodbijana odločba: odločba tretjega odbora za pritožbe pri EUIPO z dne 5. februarja 2025 v zadevi R 590/2024-3
Predlogi
Tožeča stranka Splošnemu sodišču predlaga, naj:
spremeni izpodbijano odločbo in ugotovi, da izpodbijani registrirani model EU ustvarja drugačen celotni vtis v primerjavi s prejšnjim modelom, dopusti pritožbo tožeče stranke in spremeni odločbo oddelka za ničnost;
podredno, razveljavi izpodbijano odločbo, ker je Urad napačno ugotovil, da izpodbijani registrirani model EU ne ustvarja drugačnega celotnega vtisa v primerjavi s prejšnjim modelom, in zadevo vrne v odločanje Uradu;
odloči, da se tožeči stranki povrnejo stroški.
Tožbeni razlog
Kršitev člena 6(1)(b) Uredbe Sveta (ES) št. 6/2002.
____________